हाल ही में सोशल मीडिया पर एक वीडियो जबरदस्त वायरल हुआ था। जिसमें कार में बैठीं अनुष्का शर्मा दूसरी कार में जा रहे एक लड़के को रोक कर उस पर बुरी तरह चिल्लाती हुई नजर आ रही थीं। इस लड़के की गलती थी कि उसने गाड़ी के बाहर कचरा सड़क पर खुलेआम फेंक दिया। अनुष्का शर्मा ने उसकी इस हरकत को देखा और उसे बुरी तरह लताड़ लगाई और नसीहत दी कि आगे से कूड़ा डस्टबिन में ही फेंके। वहीं ये सब विराट कोहली अपनी कार से ही ये वाकया रिकॉर्ड कर रहे थे। बात तब बढ़ गई जब ये वीडियो सोशल मीडिया पर आया और अनुष्का शर्मा ही ट्रोल हो गईं।